CELEX: 62009CN0254
Language: el
Date: 2009-07-09 00:00:00
Title: Υπόθεση C-254/09 P: Αναίρεση που άσκησε στις 9 Ιουλίου 2009 η Calvin Klein Trademark Trust κατά της αποφάσεως που εξέδωσε το Πρωτοδικείο (έκτο τμήμα) στις 7 Μαΐου 2009 στην υπόθεση T-185/07, Calvin Klein Trademark Trust κατά ΓΕΕΑ και Zafra Marroquineros, S.L.

29.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/29
            
         Αναίρεση που άσκησε στις 9 Ιουλίου 2009 η Calvin Klein Trademark Trust κατά της αποφάσεως που εξέδωσε το Πρωτοδικείο (έκτο τμήμα) στις 7 Μαΐου 2009 στην υπόθεση T-185/07, Calvin Klein Trademark Trust κατά ΓΕΕΑ και Zafra Marroquineros, S.L.
   (Υπόθεση C-254/09 P)
   2009/C 205/50
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Calvin Klein Trademark Trust (εκπρόσωπος: T. Andrade Boué, abogado)
   
      Αντίδικος κατ’ αναίρεση: Γραφείο Εναρμόνισης στο πλαίσιο της Εσωτερικής Αγοράς (σήματα, σχέδια και υποδείγματα) και Zafra Marroquineros, S.L.
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Πρωτοδικείου (έκτο τμήμα) της 7ης Μαΐου 2009, στην υπόθεση T-185/07,
            
         
               —
            
            
               να καταδικάσει το ΓΕΕΑ και τη Zafra Marroquineros, S.L. στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Αντίθεση προς τη νομολογία όσον αφορά την ερμηνεία του άρθρου 8, παράγραφος 1, του κανονισμού 40/94 (1) για το κοινοτικό σήμα, σχετικά με το ότι πρέπει να λαμβάνονται υπόψη όλοι οι παράγοντες που ασκούν επιρροή στη συγκεκριμένη υπόθεση: δεν αξιολογήθηκε νομικά το γεγονός ότι η αιτούσα την καταχώριση του κοινοτικού σήματος χρησιμοποίησε το σήμα αυτό για να αντιγράψει τα γνωστά σήματα cK και οι ίδιες οι ενέργειες της αιτούσας καταδεικνύουν πέραν πάσης αμφισβητήσεως ότι τα γράμματα CK αποτελούν το τμήμα του προσβαλλόμενου κοινοτικού σήματος με τη μεγαλύτερη διακριτική ισχύ.
   Παράβαση του άρθρου 8, παράγραφος 5, του κανονισμού 40/94, διότι δεν εξετάστηκε η φήμη των αντιταχθέντων σημάτων στο πλαίσιο του άρθρου αυτού.
   
      (1)  Κανονισμός (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα
   (ΕΕ L 11, σ. 1)